钦定古今图书集成/历象汇编/庶征典/第067卷 > 《观象玩占》 > 《军城云气占》
## 钦定古今图书集成/历象汇编/庶征典/第067卷 > 《观象玩占》 > 《军城云气占》

凡初出军日，天气昏漠、云气阴惨者，必战。若清明和
畅，风尘不动者，不战。有青气见军之王相上者，当战；
不见，则不战。

凡出东向东伐，有白云从西来，因随击之，胜。若有赤
气，或青云从东来逆军者，宜急屯守。他仿此。

凡对敌，敌东方白云东去，而又有云东来相逆，须臾
过者，云已去而又有风随之，望之有龙虎之状，不可
战。若我军得之，战大胜。云虽逆而风从者，不可战凡两军相当平旦视其所向，甲乙日有白云，丙丁日
有黑云，戊己日有青云，庚辛日有赤云，壬癸日有黄
云，皆不可动。

凡两军相当，赤云气加西方，客胜；加北方，客败；加东
方，不胜；加南方，军还。馀仿此。

凡遇四方盛气，不可向之战。甲乙日青气在东方，丙
丁日赤气在南方，庚辛日白气在西方，壬癸日黑气
在北方。凡战，得此者胜，向之者败。

凡天见五色云气，望东西南北至子午卯酉，若百步、
十步，一丈、十丈、百丈，数百丈，如车道。与日辰相克者，
大战，不相克者不战。

凡王气所临，有天命兵强；相气所临，战胜将吏有功；
死气所临，疾病死丧，饥馑破败；囚气所临，被围降伏；
休气所临，兵罢亡功，士卒亡散。

天有青气入营，兵弱惊；赤气入营，兵暴惊；黄气入营，
兵和解；白气入营，士卒大疫。一曰：兵宜徙营；黑气入
营，凶。

凡有云气横来者，两军不合，急先伏止，当有遁将。
凡出军有云黄气临营，西向东向战皆凶；北向吉。
凡军行有白气如虹，军有惊，宜备。

凡军出，欲知贼得否？赤气前行，有黑气随之，赤气灭，
贼可得。若赤气独行，无黑气随者，贼不可得。

凡黑气如死人头在营上，敌人有所献，且求降，许之；
不许必战，功虽成而士卒多死。

凡黑气如积土在我军上，敌来挑战，或袭我，我必坚
守，经月，敌心有离，离而后战，大胜。

凡两军相当，彼军上有赤气，状如疋布，长数十丈，其
下色黄，来临我军，有急兵，士卒恐惧，人有逃心，宜罢
军，吉。

凡赤云临东西阵者，其军败。赤气随日出者，军行有
忧。

军上气上黄下白，名曰“善气。”所临之军，欲退而求和
也。

凡气如引索，加阵前，锐白黑色有阴谋，青色有兵来，
赤色有反兵，黄色急去之。

凡围城寨，平旦视围上气，郁郁如火，光芒气势翕翕
然者，其方救至，无者救不至，受围者望外救，亦以是
占。

凡云气如三匹帛，前广后锐，此大军行气也。车气，乍
高乍下，往往而聚；骑气卑而布，卒气搏，前高后卑者，
疾；前方而高，后锐而卑者，却。其气平者，其行徐，前高
后卑者，不止而返。校骑之气，正苍黑，长数百丈。游兵
气如彗扫，长数百丈，无根本。

凡喜气，上黄下赤；怒气上下赤，忧气上下黑，《土工》气
黄白；徒气白。

凡日月晕与气，以先有者为胜，先去者为败。军上有
日旁虹蜺，不可逆之。若得其逆，宜徙去之。

“凡胜兵之气，上与天连，或如火光，或如山堤上有林
木，或如埃尘粉沸，其色黄白，或如旌旗，无风而扬挥，
其势指敌。或白气粉沸如楼，缘以赤气，或如人持斧
向敌，或如蛇举头向敌，或如埃尘，前卑后高，或如牛
马，头低尾昂，如旌旗，或如锋刃向人，或如人牵牛，或
如乳虎，或如匹帛，或如覆舟，或气似堤覆，前后皆白”，
或常发黄气；或气黄白重厚，或赤黄气上达于天，或
五色气上与天连；或气上小下大，或遥望如𩰚鸡，赤
白相随在云中；或气黄白润泽而上锐；或如日月而
有赤气绕之，似日月晕，有光；或气起中天而及我军；
或如飞鸟徘徊，从高而来；或有赤气如马在黑气中，
或如黑人在赤气中，或如赤杵在黑“气中，或状如人，
十十五五有行列，或如旌旗在黑气中，有赤云气在
前。或气如三匹帛，前横后大，或如华盖，或如杵形向
外，或如赤乌，或如山岳，皆兵雄将猛，得天之助，不可
击我军”，有之急战大胜。

“凡败兵之气，囚废枯散，如马肝，色如死灰，或如偃鱼，
或如偃盖，或乍见乍聚乍败散如雾始起，或如群羊
群猪在气雾中，或如死蛇，如系牛，如双蛇垂头，委曲
如蜚鸟四散，如决堤垣，如坏屋，如人无头，如人相指，
如惊鹿相逐，如两鸡相向，或如人头，如扬灰，如卷席，
如悬衣，如匹布乱穰，如人相随”，或如粉如尘，勃勃如
“烟；或五色杂乱，东西南北不定；或如群鸟乱飞；或纷
纷如转蓬，或如败船，或如卧人，或如覆车，乱不起；或
上大下小，前高后卑，或如双蛇守日；或赤气如火光，
自天降下入军中；或气苍苍，须臾而散；或如人头临
军上，或如鸡如兔临军上，或云气盖道，蔽濛昼晦；或
气黑而卑，如楼状；或黑气临营，或聚”或散，如鸟将宿，
或气如丹蛇，或白气如猪下临，皆将衰兵败，恐惧逃
遁之气在我军，急去之。

“军上十日无气发者，其军必败。”“十日无气，而忽有赤
气乍出即灭”者，外声欲战而实将退败。

黑云如壤山堕军上，名曰“营头之气”，其军必败。
军上气如火光，夜照人者，军士散乱军上气出而半绝者，欲败；渐尽者走；一绝一败，再绝
再败，三绝三败。在东发白气者，灾深。

军上有黑气，如牛形，或如马形，从气雾中渐渐入军，
名曰“天狗食血”，见则其军败散。

军上气苍黑乱者，士卒饥。

两军相当十里之内，三里之外，望彼军上气高而前
后白青散者，败气也，宜急击之。

军上气先青而渐变黑者，其将欲死。

军上气如燔生草之烟，前虽锐而后必退，得便击之，
胜。

云气盖道，蔽濛昼晦，宜急去之，不然必败。

黑气临营，或聚或散，如鸟将宿，必有畏惧，心志不定，
终欲遁逃，逼之必胜。若我军得之，宜善抚士卒。
有云如鸟，其出如䖟，其国战不胜。
有云气如尾，在云雾中临军上者，中人与外人通。
日晕有气如死蛇，属晕者，将死。两军相当，不利先举。
日月晕有背气，所临者败。

军上有白云及曲蜺者，败，白虹及蜺入营者，败。
日晕气薄恶，及后至先去，其下军败。

“日晕有四缺”，《在外军悉败散》。

凡暴兵之气，白如瓜蔓连结，部队须臾罢而复出，或
至八九而来不断者，宜防急，贼猝至。

白气如仙人衣，千万连结，部队相遂，罢而复兴，当有
千里兵来，宜备之。

黑气从彼来之我军者，欲袭我也。敌人吉，宜备不宜
战，敌还从而击之，必得小胜。天色苍茫而有此气，依
支干日数内，无风雨，则所发之方，必有暴兵。日克时
则凶，时克日则自消散。此气所发之方，当有使告急。
一人来，则气一条，依数计之。若散满一方，则有众来。
依支干日数内，有风雨，则伏。

气如人持刀盾，或有云如坐人，赤色，所临城邑有暴
兵惊怖，须臾去。

“赤气如人持节”，兵来未息。

云如方虹，或如赤虹，其下有暴兵。

云气如旌旗，暴兵起；或如虎跃，或如人行，色白，或如
人行，止而不崩，皆有暴兵。

白气如带，竟天，有暴兵。

白虹所出，暴兵起。

赤气如火，所向兵至。

候敌气上有云，下亦有云者，兵必至。

云气如匹布，著《天经》“丑未”者，天下多兵；赤者尤甚。
云如胡人列阵，天下兵起。

白气广五六丈，东西竟天，天下兵起。

日出没时，有白气如匹布，著天而行，长或竟天，或十
馀丈。有声者，天狗也，见则兵大起。

有云“如豹如狗，四五枚相聚，其国起兵。”

四方清明无云，独有赤云赫然见者，所见之地，兵起；
四望无云，独有黑云极天，名曰“天沟”，天下兵起。云半
天，则兵半起，三日内有雨，则灾解。

《壬子日，候》四方无云，独有云如旌旗，其下兵起，遍四
方，天下尽起。

云气一道，上白下黄，或白色如匹布，长数丈；或上黄
下白，如旗，长二三丈。或长气纯赤，而委曲一道，如布
帛，皆谓之“蚩尤旗。”见则兵大起。

“黑气如龙马、如蛇、如牛头变化者”，裔兵欲欺中国，宜
谨防之。

凡伏兵之气，如赤杵在乌云中，或如幢节在乌云中，
或如乌人在赤云中，或有黑气，浑浑圆长，而赤气在
其中，或白气粉沸如楼状。其下皆有伏兵，不可轻击。
若军行近山林坑谷之间，当慎防之。

云“纷纷绵绵相绞”，及似蒿草长数尺者，以车骑为伏
兵。如布席之状，似蒿草长尺许者，以步卒为伏兵。
黑云出营南，贼逃我后，有伏兵，谨候察之，则知其所
在。

黑云变白反赤，形如山者，有伏兵。

有云“如山林兵在外，有伏兵。”

前有黑气，而后有白气者，有伏兵。

军中有气，乌色上起，而有赤气在其中，皆伏兵也，宜
审察之，不可击。

凡战气，如人无头，如死人卧，如丹蛇，赤气随之，必大
战杀将。

四望无云，独见赤云，如狗入营，下有流血。

四望，独见赤云如立蛇，其下大战流血。

四望，独见赤云如覆舟，其下大战。

青云见军之王相上者，有战。

白虹或赤虹屈旋停住，其下流血。

白气如车，入北斗中转移者，下流血，大将战死；
云如耕陇，其下有兵，必大战。

日旁白气如虹，两军相当，必战。无军而见者，兵起；
四、五、六白虹见，有大战。

日月有赤气，截之如大杵，万人战死，其下先举者不利。

日晕有一缺，万人死，其下先举者不利。

月初满而蚀，军必战。

苍白云气经天，其下拔城大战。

“赤气漫漫如血色”，下有大战，流血。

凡阴谋之气白而群行徘徊，结陈而来，此他国人欲
相图也，随视其所往，伐之可得。

黑气如幢，出营中，上黑下黄，敌求战而无实，《九日内
觉》，备之。

“黑气如车轮，临我军”，敌人谋乱，国有小臣勾之，宜明
察之。

黑气游行，中含五色，临我军上，敌人有谋伐我者，宜
备之。

“黑气如引索来”，如阵前锐者，有阴谋。

天沈阴，不雨，昼不见日，夜不见月，三日已上，将军慎
左右及敌使。五日至七日，有阴谋蔽人主，夺将权，亦
有刑杀篡逆事。连阴十日，乱风四起，欲雨不雨，名曰
“濛，臣谋君。”天沈阴，日月无光，云障之而不雨，君臣俱
有谋。若两敌相当，则阴相图谋。若昼阴而夜月出，君
谋臣；夜阴而昼日出，臣谋君。

“日月濛濛无光”，士卒谋内乱，将军宜明法度，察有功，
伺奸谋。

凡坚城之气，正白如旌旗；或白气如旗而赤，界无边；
或气出外如火烟，或有云分两彗状，或白气从城中
南北出，皆勿攻。

城上黑云如星，名“军精”，围城。急解去，有兵突出，客败。
赤云或黄云临城，城中皆大吉庆。

青云从军城中南北出，或云“青色如牛头，外向触人”，
皆勿攻。

城中有气出东，其光黄，此“《天一城》也，不可攻，攻之者
死。”

白气从城中出，青气从北入，反复回还者，军不得入
城。

凡攻城围邑，过旬不雷不雨者，为城有辅，去之勿攻
城垒。气出外如烟火者，主人欲出战，不可攻。其气无
极者，避之。

城上气如双蛇，举首外向，前卑后高者，不可攻。
赤气如杵形，从城中出向外者，内兵突出，客败；
城中气不见于外者，不可攻。

赤气从城内出者，内兵出，宜备之。凡攻城，有气从中
出入吾军，宜备之。

濛气绕城，不入城者，外兵不得入。

日晕有青气从中起四出者，围中胜。

云如日月，而有赤气绕之，似日月晕状有光者，所见
之城邑，不可攻。

凡攻城，有黑云临城者，积土固险之象；黑者，水气，城
池之象，不可攻。

凡围城，平旦视围上气，郁郁如火，光芒势翕翕然者，
其方救至，无者救不至，受围望救者，亦以此占。
凡屠城之气，赤如飞鸟散乱，或赤气如败军，或赤气
状如狸皮班文，正赤色。或云如众人头赤色者，皆败
亡气也。

城上无云气，士卒败散，或如死灰色，及上不出者，可
攻。

攻城其气如灰，出而还复其军上者，军多病，城可屠；
《城上》气出复入者，人欲逃背。

《攻城》，其城上气聚，如楼外见者，攻之可得。

城中气起而上正赤者，可屠；赤气四面或黄色绕之，
将死城降。

城上气色如灰，谓之“灰城”，可屠。

城上气如灰色，出而东可攻，西可降，出而高无所止，
用日久长。

城上气如双蛇，前高后卑者，可攻。

有气从城外入者，可攻。

有白气如蛇来止敌城上者，急攻之，缓则失之。若从
其城来至我营，则急宜固守。已攻城，有白气绕城而
入之者，随所入急攻之。若其气来指我营，则急宜敛
兵防守。

“云气如雄雉临营阵”，其下必有降者。

城中气出，前高后卑，上大下小者，皆败气也。

蒙气围城而入城者，外兵入城。

《攻城》若不雨，蒙雾风至，兵胜。

有气如蛟，头白内向者，城可攻。

“屈虹从外入城中”，三日内城可屠。

“城上气如漫血”，所临者败。

“日重晕而有白虹贯日”，围城客胜。

《围城邑》，有云如鹄尾来阴围上，三日亡。

凡降气如人十十五五，皆低头乂手，或如人乂手相
向，或气如黑山，以黄为绿者，皆降伏之气。

白气如鸟，趋入屯营，连络不绝，而须臾下者，当有他
国来降